Juni 29, 2020 


@www. awemainta.com 
JJwww.facebook.com/awemainta 
^noticia@awemainta.com 
^ 583-1400 



ainta 


Actual Director di Serlimar, Anko Koopmans 

A TERMINA CONTRAa Dl FAMIA HOWEIl 



SERLIMAR 



INFORMACION recibi ta haci mencion cu Anko 
Koopmans, actual Director di Serlimar a dicidi di 
termina e contact lucrativo cu e compania di famia 
Howell. E compania di seguridad aki tabata riba 
nomber di su tata difunto y asina cu el a fayece, a 
cambia e nomber, y a negoshi aki a keda inscirbi 
riba nomber di señora di Parlamentario di POR, 
Alan Howell pa no perde nada. 

Nomber di e compania aki, “Whooz Next” ta haci 
trabao di seguridad pa Serlimar e.o. na Parkieten- 
bos. 

Manera menciona, e compania aki tabata inscirbi 
riba nomber di Alan Howell, y dia cu el a fayece, a 


core cambia e nomber di Director pa señora di Alan 
Howell, esta Maroushka Howell-Kock, kende su 
nomber ta inscribi tambe na Camara di Comerio. 
Ningun hende no sa for di ki tempo Serlimar tin e 
contrato firma cu “Whooz Next Secutiry” y ki suma 
ta ser paga mensualmente n’e compania di seguri- 
dad aki cu manera ta ser bisa ta di Alan Howell, 
pero su señora un front. 

Esaki lo t’e motibo pakico POR no kier mantene 
Marisol Lopez Tromp mas como Minister den 
Gabinete Wever-Croes? Aki tin trabao pa Parla- 
mentarionan serio y integro pa haci. Si POR sigui 
insisti pa baha nan Minister, mas puito lo sali. 

Seyo di 'Safe Travels' otorga pa World Travel and Tourisnn Council 

Aruba t'e di dos destinacion den 
Caribe cu ta rkibi esaki 


Safe 

travels 

by 


world/ 

TRAVEL& 

TOURISM 

COUNCIL 


Oficina di Turismo di Aruba (A.T.A.) 
ta orguyoso di anuncia cu Aruba a 
ricibi su seyo di ‘Safe Travels’ in- 
dicando cu nos isla ta cumpli cu e 
protocolnan di higiena y salud esta- 
bleci pa World Travel and Tourism 
Council (WTTC). 

Como un di e organisacionnan clave 
representando e industria turistico 
riba nivel internacional, WTTC a 
introduci e seyo di ‘Safe Travels’ pa 
reconstrui e confiansa di biaheronan 
ora di biaha den e ‘normal nobo’. 

E programa di ‘Aruba Health & 
Happiness Code (HH Code)’ como 
tambe tur protocol relevante na nos 
industria turistico a contribui gran- 
demente n’e logro aki pa Aruba. 
Aruba por ta orguyoso di t’e di dos 
destinacion den Caribe, despues di 
Jamaica. 

WTTC ta representa sector di 
‘Travel & Tourism’ mundialmente, 
cu un mision pa sigura cu e sec- 
tor ta “seamless”, sigur, inclusi- 
vo y sostenibel. 


E organisacion ta crea concienti- 
sacion di e balor di e industria tur- 
istico, como un di e sectornan eco- 
nomico mas grandi na mundo, 
pero tambe ta enfoca riba e mul- 
titud di comunidad y biahero cu 
lo wordo afecta positivament pa via 
di experiencianan di biahe. 

E ta un organisacion ‘non-prof- 
it’, situa na London, Inglatera, y 
cu un ekipo rond mundo lansan- 
do initiativanan pa crecimiento sos- 
tenibel y inclusivo p’e sector turis- 
tico. 

Nan estudio riba impacto economi- 
co di ‘Tourism & Travel’ cu ta mun- 
dialmente reconoci ta cubri 185 
pais y 25 region. WTTC su miem- 
brecia ta representa 60% di 1 trily- 
on di dolar di ingreso cual ta ekiva- 
lente na 30% di e total di e 
sector turistico mundial. 

E organisacion aki ta conta cu miem- 
bronan cu ta e.o. varios President 
y CEO mundialmente cu ta traha 
na bienestar di e industria turisti- 
co y cu ta vocifera nan mes como un 
“front” na momento di trata cu Go- 
biernonan y organisacionnan inter- 
nacional. 

WTTC a bin ta traha hunto cu dife- 
rente actor pa introduci protocolnan 
pa cu e proceso di recuperacion di 
e industria turistico. Den e cuardo 
aki, WTTC a introduci protocolnan 
cu ta enfoca riba higiena y salud. 

E seyo di “Safe Travels” lo haci po- 
sibel pa biaheronan por reconoce e 


destinacion y companianan rond di 
mundo cu a adopta protocolnan di 
higiena y salud cu ta riba nivel mu- 
dial. 

E protocolnan aki ta tene cuenta 
cu protocolnan estableci pa e.o. 
World Health Organization (WHO) 
y ta enfoca debidamente riba aspec- 
tonan relaciona cu salud, siguridad 
y distanciamento social cu biahero- 
nan lo mester tene cuenta cune pa 
cu e “normal nobo”. 

Como parti di e protocolnan mara 
n’e seyo di ‘Safe Travels’, sector pu- 
blico y priva lo ricibi diferente her- 
ment p’asina guia e implementa- 
cion di e protocolnan aki pa sigura 
cu biaheronan ta y ta sinti sigur. E 
vision pa cu esaki ta pa yega na un 
punto caminda biaheronan ta sinti 
sigur durante cada momento di nan 
biahe p’asina disfruta di experienci- 
anan unico. 

Destinonan turistico manera, entre 
otro, Aruba a adopta e protocolnan 
di salud y higiena den linea cu locu- 
al ta rekeri riba nivel mundial, di 
e forma aki tambe subrayando cu e 
bienestar di nos comunidad y bishi- 
tantenan ta primordial. 

Cu e seyo aki ta subraya cu Aruba 
como destino turistico ta cumpli 
cu tur aspecto necesario pa cali- 
fica p’e seyo mundial aki. Tam- 
be e ta reconoce e eficacia di e 
‘Aruba Health & Happiness Code 
(HH Code)’ y otro protocolnan. 

Gobierno to bende peer po oppel cu 
oumento di costigo po obuso di mucho 



Pa: Victor (Toko) Winklaar 


DIABIERNA ultimo a tuma lugar e reunion di Parlamento 
caminda a trata e ley pa aumenta castigo maximo p’esnan cu 
abusa di muchanan menor di edad, den loke tabata mustra un 
ambiente di fin di aña. 

For di den oranan di mainta te atardi laat pueblo por a scucha 
tratamento di un ley sin sentido, sin un cotexto real di loke e ley 
aki lo cambia cu e situacion actual cu ta reinando den pueblo di 
Aruba. 

Un sentimento di disgusto pa motibo cu pueblo ta di opinion cu 
abusadornan di mucha, ta wordo masha poco castiga a pesar di 
e daño grandi cu nan ta haci tanto fisico como emocional na nan 
victima- y mayoman. 

Loke tabata falta diabierna ultimo, tabata adorno di Pasco, 
lusnan di color ya cu e tabata mustra manera un asina yama 
‘pakjes avond’ caminda Gobierno a duna e impresion, cu e ley 
pa aumenta castigo pa abuso di mucha, t’e solucion cu tanto 
pueblo tabata sperando ariba. 

Un ley cu sin duda tabata net lo contrario di loke Gabinete Wever 
Croes a priminti for di momento cu nan a huramenta, caminda 
Prome Minister Wever Croes a sigura pueblo cu su Gobierno lo 
manda un cambio di ley pa Parlamento, caminda den un tempo 
minimo di seis minuut, lo aproba e castigo minimo cu Corte di 
Husticia tin cu atene su mes na dje. 

Casi tres aña despues Minister di Husticia Andin Bikker a 
presenta un concepto di ley cu ta haci loke Gobiemo di AVP 
a haci caba den pasado, esta di presenta un ley pa aumento di 
castigo pa esnan cu abusa di muchanan. 

Diabierna e no tabata diferente ya cu mientras cu Gobierno 
a pidi Parlamento aproba un ley cu ta aumenta e castigo pa 
abusadoman, e realidad den Corte di Hustica ta totalmetne 
diferente ya cu e cantidad di añanan stipula, no ta mara na un 
base legal concreto cu ta sigura cu abusadoman lo spanta ya cu 
nan lo bay pasa hopi añas den prison. 

Ta tristo, hopi tristo pa scucha tambe intervencion di algun 
miembro di Parlamento, debatiendo riba asuntonan sin 
sentido, papiando di cosnan cu realmente no tabata necesario, 
argumentando puntonan cu no tabata al caso, simplemente pa 
trata di presenta nan mes como defensor di nos muchanan. 

Hopi papiamento sin sentido y nos lo kier recomenda e 
miembronan di Parlamento aki, pa scucha den e proximo reces cu 
ta na caminda, nan propio intervencion den e reunion aki pa nan 
mes realisa e perdemento di tempo cu nan a pone tur hende pasa. 


Ta impresionante con nos por tin politiconan cu ta kere cu nan 
ta sirbi nan causa personal, dor di bin papia riba asuntonan 
cu realmente no tin nada di haber cu loke ta wordo trata den 
e reunion, usando frasenan poetico y na dado momento 
compitiendo cu otro riba e nivel poetico. 

Despues cu oranan a bin ta pasando e impresion a wordo 
estableci cu loke ta tumando lugar ta un intento di Gabinete 
Wever Croes, pa bolbe infiuencia y dirigi e tres fraccionnan cu 
ta sostene e Gobiemo, den e direccion politico cu Gobierno kier 
a forma y kier a mira. 

Cu tur frankesa por bisa cu loke a tuma lugar diabiema tabata 
un intento di Gobiemo pa infiuencia e opinion publico pa 
resto di siman te ora cu e manifestacion tuma lugar diabierna 
benidero, yama pa varios grupo cu ta luchando contra di abuso 
di muchanan. 

Henter e comedia den Parlamento tabata un intento pa suavisa 
e presion riba Gobierno cu a bin ta aumentando for di tur skina, 
riba tur nivel y pa cantidad di promesa haci, pero cu no a wordo 
cumpli. 

Un presion cu ta hopi serio, caminda cu mas y mas ta saliendo 
na cla cu Gabinete Wever Croes no tin e ser humando na pecho, 
cu e hende sin duda no ta central den maneho di e Gobiemo aki. 

E aumento di castigo diabierna ultimo pa abuso sexual di 
menoman di edad, no a cambia nada na e situacion cu tin n’e 
momentonan aki, ya cu ta keda na discrecion di Corte di Husticia 
pa medio di un Huez, pa determina e nivel di castigo cu e lo 
impone contra un abusador di abuso sexual di menor di edad. 

Pa colmo diabierna mes un prueba grandi a bin dilanti ora cu 
den Corte di Hustica di Prome Instancia, Huez a impone un 
castigo di 6 aña riba un homber cu a cometa abuso sexual contra 
di un mucha muher, hunto cu su yiu homber kende tabata menor 
di edad. 

Den e drama aki e yiu homber a wordo asesina pa tata di e 
victima y e seriedad di e caso aki, pueblo no a mira bek den e 
decision di Corte pa duna e tata aki un castigo di seis aña. 
Diabierna Gobierno a tuma oranan largo pa trata di convence 
pueblo c’un ley cu aumento di castigo, pero cu realmente tabata 
un intento largo pa convence pueblo cu loke e ta cumprando no 
ta un peer pero un appel! 

Parlamentario Richard Arends riba Dia Mundial di Empresa Micro, Mediano y Chikito 

Gobierno tin e tarea di crea confiansa y brinda oportunidad 



Asamblea General di Nacionnan Uni a declara dia 27 
di juni como Dia Mundial di Empresa Micro, Mediano 
y Chikito. “E empresanan mediano y chikito, inver- 
sionistanan local y trahadornan independiente t’e wes’i 
lomba di nos economia”, asina Parlamentario mr. drs. 
Richard Arends di fraccion di AVP a bisa. 

“Awe mas cu nunca e sector aki mester di tur e alivio fi- 
nanciero y sosten economico necesario pa bin bek y keda 
riba pia, como cu t’esnan mas afecta p’e crisis ocasiona 
pa e medidanan implementa pa combati Covid-19.” 

“Como Gobierno bo tin e tarea y responsabilidad pa brin- 
da oportunidad, percura pa un competencia husto 
y hiba un maneho coherente. A frena capitalisacion di 
sector priva riba oportunidadnan economico dor di au- 
mento di impuesto bou capa di reforma fiscal, ausencia 
di un vision economico y falta di dialogo” asina e Parla- 
mentario a bisa. 

“Economia ta un materia hopi sensitivo y ta rekeri es- 
fuersonan dedica pa diversifica y brinda oportunidad”. 

Motibo pakico Nacionnan Uni ta para keto riba e dia 
aki ta pa hustamente conscientisa mundo henter riba 
e contribucion di empresanan micro, mediano y chikito 
y trahadornan independiente na desaroyo sostenibel y 
economia mundial. 

Parlamentario Richard Arends a indica cu como gober- 
nante bo ta obliga di brinda confiansa, stabilidad y per- 
spectiva. Ademas e ta boga pa un maneho dedica na 
tipo di empresanan aki. 



“Despues di sosten financiero mester sigui cu sosten 
economico pa empresanan cu a wanta cabes riba awa, 
pero tambe p’esnan cu lo no cuminsa draai di biaha ora 
cu nos frontera habri,” el a splica. 

A termina bisando cu un economia saludabel no sola- 
mente ta fiha e cuadro financiero di Gobierno, pero tam- 
be ta duna e base pa nos calidad di biba, enseñansa y 
salubridad, nos siguridad y e retonan riba tereno social. 

Tempo Richard Arends tabata Minister di Asunto Eco- 
nomico y Comunicacion, su maneho tabata dirigi na 
aumenta aceso na capital y conocemento, coordinacion 
di procesonan ora di establece negoshi y pone e instru- 
mentonan na nan lugar pa haci e transicion pa un eco- 
nomia nobo di inovacion y digitalisacion. 

Durante e periodo cu e tabata Minister, Qredits a es- 
tablece su mes na Aruba, a organisa ‘Small Business 
Event’ y Hackathon, tur den cuadro di promove mas 
negoshi y den desaroya nos economia. 

Huez a baha castigo 
pa violador di yerna 
y di $u mesun casa 

AYERA MAINTA, hopi hende tabata pendiente pa sa ki 
castigo di Corte di Prome Instancia lo dicta den e caso penal 
contra di Marvin Stennett, kende tabatin tres acusacion 
pisa contra dje. Huez a hay’e culpabel di tur e acusacionnan, 
aunke cu el a nenga di a tene relacion sexual forsa cu e tres 
hende muhernan aki. E acusado a insisti cu tabata sex con- 
senti, pero Huez no a kere su storia y a conden’e na 6 aña di 
prizon, aunke cu Fiscal a pidi 10 aña di castigo p’e. 

For di crisis di Coronavirus, Corte a adapta su sistema di 
ñmciona y awor den e normal nobo por a nota cu no ta trece 
acusadonan Corte pa scucha nan sentencia. Esaki ta sosode 
na KIA mes, mientras cu e Huez ta sinta den Corte y ta co- 
munica via di video-call cu ne pa inform’e e decision. 

Ministerio Publico a acusa Marvin Stennett di: Posecion di 
material pornografico di su yiu muher menor di edad: Di 
a tene relacion sexual cu su casa hunto cu su dos yiunan 
homber na momento cu e señora tabata inconsciente. Vio- 
lacion di e mucha muher F. Sanchez. 

“Mi ta hayabo culpabel di tur e acusacionnan aki,” Huez a 
bisa e acusado. 

Marvin Stennett a tene relacion sexual forsa cu dos 
diferente hende muher, entre otro su casa y su yer- 
na, mientras cu el a haci actonan pornograñco y saca 
potret pornograñco cu su mesun yiu muher menor di 
edad. Ta mas cu bisto cu e homber aki tin un problema 
serio!. 

E Magistrado a splica e acusado cu e declaracionnan den e 
caso di F. Sanchez ta igual. Pues no tin diferencia den loke 
nan ta trece dilanti di loke a pasa cu ne, kico el a conta nan 
compara cu loke e mes a declara na Polis. 

A papia di e estado emocional den cual e victima tabata na 
momento cu Polis a papia cu ne. Pero tambe loke a pasa e 
anochi ta cuadra cu loke e mesun acusado a bisa. 

E unico cos ta cu e acusado ta interpreta e sucedido como 
sex consenti, mientras cu e victima a bisa cu explicitamente 
el a bisa NO. 



Pero pa miedo y el a sinti su mes intimida e no por a haci 
nada te ora cu e tabata su so y tur cos a cuminsa pasa bek 
den su mente. 

Pa loke ta loke el a haci cu su mesun casa, tambe a keda 
proba. Den su telefon a haya un video unda por mira e dos 
yiunan di e acusado y e acusado mes ta tene relacion sexual 
cu señora di inicial C.C., kende a momento ey tabata casa 
cu Marvin y madrastra di e dos yiunan di e acusado. 

Por a mira tambe riba e video cu e señora no tabata na tino 
y no tabata reacciona. Pues e tabata completamente incon- 
sciente.Den su celular tambe a haya potret y video di dife- 
rente parti di curpa di su yiu muher, kende tabata menor 
di edad. Potretnan tambe unda e ta haciendo cierto “pose” 
sexual y saca potret di esaki. 

Huez a mustr’e riba trauma pa tempo largo cu victi- 
manan di violacion sexual ta keda cu ne. 

Mirando e acusacionnan Corte a dicidi di impone un castigo 
di 6 aña, cu ta 4 aña menos di loke tabata e demanda di 
Ministerio Publico. Tambe Huez a bay di acuerdo cu peti- 
cion di e victima pa un compensacion di daño y perhuico di 
Afi. 12.000,=. 

Mester menciona cu mama di e victima, di fam Sanchez, 
tabata hopi rabia y emociona pafo di edificio di Corte. 

Cu awa na wowo el a bisa nos cu e violador di su yiu muher 
a haya 6 aña so di prizon. De facto, si kita e tempo di “bon 
conducta”, cu e violador aki lo sinta 4 aña so den prizon, 
mientras cu Fiscal tabata kier a cer’e pa 10 aña. 

Ambos banda tin dos siman di tempo pa apela e decision. 
Abogado mr. Chris Lejuez no a logra papia cu su cliente 
ainda pa scucha kico e ta pensa di e castigo. Durante trata- 
mento di e caso e acusado a nenga tur e acusacionnan. 

Pregunto miyonario 

Henley Davelaar ta dispuesto pa papia e berdad den Corte? 



NA Corsou nan ta sigui e caso di 
Serlimar masha di aserca y asina 
nos a tuma nota cu despues cu 
Vigilante (Nota: Un corante na 
Corsou) a scirbi di e caso Serli- 
mar na Aruba, nos a compronde 
cu tratamento di e caso civil aki 
di Serlimar lo por bira un asunto 
interesante, no solamente civil- 
mente pero tambe penalmente. 
Esaki pasobra poco-poco ta binien- 
do senjalnan for di Hulanda cu 
tin un investigacion interno y ex- 
terno andando na Serlimar cu lo 
por contesta varios pregunta cu ta 
habri. Tin sospecho cu tin hende 
a enrikese nan mes cu placa di 
Serlimar, cu de facto, ta placa di 
pueblo. 

Nos fuente aya na Aruba a splica 
Vigiante cu pues, e caso civil por 
bolter den un caso penal, den cual 
Davelaar lo hanj’e ta splica “na 
placa chiki” ken t’esun of esnan cu 
a dun’e instruccion pa maneha e 
compania di tal forma cu awor e ta 
bancarota. 

Banda di posibel hechonan casti- 
gabel, tambe ta papia di casonan 
di conflicto di interes pisa den e 
oompania, den cual ta haci negoshi 
cu famia of esnan yega na ehecu- 
tivonan den e compania. 


E proceso di recluta empleadonan 
nobo tampoco tabata bayendo den 
un forma transparente, den cual 
famia y amigonan tabata drenta 
como empleado cu salarionan hal- 
to sin cu nan tin e estudio p’esey. 

Den mundo di promocion tambe a 
yega na algun “deal” cu person- 
alidadnan, cantante, Diskjockey, 
locutoranan y periodistanan cu de 
facto, na moda di bisa, tabata riba 
“payroll” di Serlimar, bou di capa 
di propaganda pa uza nan imagen 
riba trucknan di sushi of pa pro- 
move den nan programanan di ra- 
dio, television of riba Internet. 

Clare cu legalmente e Director ta 
responsabel p’e maneho diario di e 
compania y ta duna cuenta y razon 
n’e Directiva cu su Hunta di Su- 
pervision. Eynan tin ora e relacion 
ta mucho serca y enbes cu esun ta 
controla e otro, nan ta traha hunto 
cu otro ytabira masha “amigo”. 

Asina na Serlimar por ehempel a 
percura pa huur un cas p’e Direc- 
tor por biba aden, pero e contract 
a pasa via casa di e Presidente di e 
Hunta di Supervision di e compa- 
nia. 


Den cualkier regla di “bon gobe- 
macion”, algo asina lo no ta per- 
miti. Y por lanta e pregunta cu- 
antu e Presidente por controla e 
Director si e “debe e fabor” ey. 

E caso por bolter tambe den cual, 
pa defende su nomber, su imagen 
y pa logra cobra e locual e ta kere 
e merece, Henley Davelaar lo por 
conta e berdad na Huez, aunke cu 
esey por nifica cu e lo tin cu ba- 
sha abou riba algun figura impor- 
tante. E lo ta capas pa haci algo 
asina? 

De facto e por, pasobra e ta bin 
biba despues bek na Corsou y no 
lo mester atende cu esnan cu cay 
den e proceso aya na Aruba. 

Pero, te unda nan lo por culpa e 
mes tambe di e maneho, no ta con- 
oci. Hecho ta cu Gobiemo di Aruba 
a kita e Presidente di Hunta di 
Supervision, a kita e Director y a 
move e Director Financiero den su 
puesto bieu, kita tur su poder y a 
emplea un otro Director Financie- 
ro pa mira si por salba e compania 
ainda. 

Articulo interesante cu a sali pu- 
blica siman pasa den Vigilante, cu 
ta mustra di sa hopi. 

Ingezonden 

De dubieuze 'overdracht' van de 
kleine luchthaventerminal In Aruba 


IN 2017 ging Aruba Airport Au- 
thority NV (AAA) op zoek naar een 
nieuwe ‘operator’ van de kleine 
luchthaventerminal, bekend als de 
‘General Aviation Terminar. Deze 
terminal ligt aan de zuidzijde van 
de vliegbaan en wordt gebruikt 
voor privévliegtuigen. De afgelo- 
pen 10 jaar beheerde Universal 
Aviation de terminal. Het contract 
liep af op 31 december 2017. 

Om belangstellenden aan te trek- 
ken bracht AAA een Request for 
Proposal (RFP) uit. Deze RFP 
stond ter beschikking van 2 tot en 
met 6 oktober 2017. Op 23 oktober 
hield AAA een bijeenkomst met 
geinteresseerden, gevolgd door een 
tour om de terminal te bekijken. 
Er waren meer dan 15 geinteres- 
seerden uit binnen- en buitenland. 
1 December was de laatste dag om 
de voorstellen in te dienen. Op 18 
december zou de beslissing ken- 
baar worden gemaakt welk bed- 
rijf was gekozen om de terminal 
te beheren. Dit vond echter niet 
plaats... 

Op 23 december maakte AAA via 
de pers bekend dat Windsor Jet 
Management (WJM) uit Miami de 
terminal zou gaan beheren. Maar 
reeds op 5 december maakte de E- 
‘krant’ 240ra.com onder de titel 
“Ao a scoge operador pa aeropuerto 
priva ainda” (“Er is nog geen op- 
erator gekozen voor de kleine luch- 
thaven”) dat minister Otmar Odu- 
ber een overeenkomst zou hebben 
gesloten met dhr. Gigi Helder van 
‘AGS’ en ‘Fast Delivery’, samen met 
dhr. Ignacio Martinez van Wind- 
sor Jet om de nieuwe beheerder te 
worden van de terminal. 


Samen met hun echtgenoten vlo- 
gen deze personen naar Fort Lau- 
derdale om de onderhandelingen af 
te ronden. 

De verantwoordelijkheid van de 
terminal ressorteert niet onder min- 
ister Otmar Oduber, maar onder 
minister Dangui Oduber die belast 
is met AAA N.V. Het is dan dus de 
vraag waarom of minister Dangui 
Oduber deze hele gang van zaken, 
waaronder ook het feit dat de over- 
eenkomst niet volgens de afgespro- 
ken procedure verliep en AAA zich 
dus niet aan de richtlijnen hierom- 
trent hield, heeft toegelaten. 
Immers: 2 weken vóór de aange- 
geven datum (18 december) werd 
al bekend wie de ‘aanbesteding’ 
gewonnen had. Dat geeft al aan 
dat het proces niet transparant 
en neutraal verliep en naar alle 
waarschijnlijkheid ook een fix bid- 
ding hetreft. 

De vraag is echter niet alleen of 
minister Dangui Oduber zijn col- 
lega Otmar groen licht heeft ge- 
geven om hem te vervangen in 
deze, maar ook waarom hij is af- 
geweken van de afspraak dat min- 
ister Andin Bikker als zijn vervan- 
ger optreedt. Het is ook de vraag in 
welke hoedanigheid en met welke 
autoriteit minister Otmar Oduber 
dan onderhandeld heeft met WJM 
en of minister Otmar Oduber daar- 
bij dan niet AAA heeft gepasseerd 
of dat de commissie van de AAA 
(met Marc Figaroa [nu directeur 
APA] als voorzitter de bidding uit 
handen heeft geven aan Otmar 
Oduber)? 

In het licht van dit alles is het dan 
natuurlijk ook de vraag of minis- 
ter Otmar Oduber enige beloning 



heeft ontvangen voor zijn tussenkomst of wel 
een aandeelhouder is geworden in het bedrijf 
dat de terminal gaat runnen. 

Ook de opstelling van het kabinet Wever- 
Croes is hierbij dubieus. Want hoe is het mo- 
gelijk dat onder de noemer van integriteit en 
transparantie minister Otmar Oduber, die 
AAA niet in zijn portefeuille heeft, toch be- 
trokken is bij de overeenkomst wie de termi- 
nal gaat beheren en/of daarbij als ‘makelaar’ 
optreedt en daarvoor blijkbaar ‘gratis’ met 
echtgenote een reis in een privévliegtuig kri- 
jgt aangeboden en aanneemt naar Fort Lau- 
derdale? AIs zodanig vertoont dit een sterke 
overeenkomst met de handel en wandel van 
de voormalige minister van arbeid en sociale 
zaken van het vorige kabinet die wegens ac- 
tieve en passieve omkoping in eerste instan- 
tie al veroordeeld werd. 


ANUNCIO IMPORTANTE 

ENTRANTE 1 Dl JULI 


Despues di un periodo di 3 luna, Elmar 
ta preparando pa reanuda operacion 
normal dia 1 di juli. Esaki ta encera e.o. 
cuminsa cobra riba cuentanan atrasa. 

Pa motibo di e cantidad di cuenta atrasa 
no lo por parti recordatorio di pago riba 
facturanan caduca. 

Pa informacion tocante areglo di pago 
tuma contacto cu Call Center na 
523-7100. 


Elmar ta conseha tur cliente pa tene nan 
cuenta di coriente up to date pa asina 
evita desconexion. 





Danki pa e comprension 


523 71001 customerservice@elmar.aw 

Problema di pareha a termina cu 
un detencion diasabra madruga 


DIASABRA madruga den careda di 2’or, Polis a wordo informa di 
un Hyundai Getz color berde, cu un pareha den dje bringando. Esaki 
tabata den area di Stadion Guillermo Prospero Trinidad. 

Mirando cu e homber lo ta maltratando e muher den auto, mesora vari- 
os unidad policial a bay eynan. 

Na yegada di e patruyanan e auto no tabatey mas. Pero, patruyanan a 
cuminsa tira bista rond. 

Banda di Cricketveld a spot a vehiculo coriendo luz paga, pero nan a 
perde for di bista. No mucho leu, un poco mas pabou den Adriaan Laclé 
Boulevard yegando luznan di trafico, Polis a bin intercepta e Getz color 
berde. Na mesun momento ta nota cu ta un pareha conoci cu casi tur 
siman of riba weekend tin problema cu otro. Pero, despues di algun ora 
nan ta bon bek cu otro. 


Polis a topa cu e muher kende ta biba den Caya Papa Juan Pablo II, 
pero e no kier a papia nada cu Polis y tabata cana bay. 

Pa loke t’e homber el a wordo deteni, debi cu e lo a perde respet pa Polis 
y tambe tabata maneha auto bou influencia. Riba e homber Polisnan a 
haya un sambechi. 



AMainta 

#1 Online 


PARTICIPACIONIMPORTANTE 


En conexcion cu e situation actual di e Vims Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 

E siman aki tur automobilista cu tln plachl 
dl number A-13000 te cu A-30000 por busca 
nan plachinan na Departamento di Impuesto 

Mester acudi n'e oficina principal 



E siman aki, di awe dialuna dia 29 di juni te cu 
diabierna dia 3 di juli, Departamento di Impuesto 
ta parti plachi di number na tur automobilista cu 
nan number di auto ta entre A-13000 y A-30000. 
Di e forma aki ta duna tambe otro oportunidad 
n’esnan cu no a alcansa pa busca nan plachi di 
number diasabra ultimo via e sistema di DIMP 
Drive-Thru. 

WALK-IN 

Durante siman e partimento di plachi ta bay se- 
gun e sistema di ‘Walk-In’. E contribuyentenan 
por acudi n’e balie ubica den e edificio principal 
na Camacuri; pues no n’e oficina anexo unda nor- 
malmente ta parti e plachinan. 

Ta pidi tur contribuyente pa presenta e documen- 
tonan rekeri manera comprobante di pago di De- 
partamento di Impuesto y seguro di auto valido 
na momento di busca e plachinan di number. 

ORARIO DI SERVICIO 

Pa busca e plachinan por acudi durante e orario: 
7:45 am — 11:30 am y 1:15 pm — 5:00 pm. 
Departamento di Impuesto ta recomenda pa pro- 
becha di e oportunidad durante siman. Despues 
di diabierna, 3 di juli, lo mester warda te un otro 
biaha, debi cu lo warda e numbernan bek pa traha 
espacio p’e otro numbernan cu ta sigui. 




ecotech 


Jaru ba 


Ecotech Amba NV has the following job opportunity for: 

Head Dispatcher 

If you are ready for a challenge and you meet the following 
requirements you are invited to send us your application and 

resume. 

Function : 

Responsible for planning and timely execution of service. 

Required skills/ Responsibilities: 

• Responsible for an efficient schedule and timely delivery service. 

• Responsible for customer relations and satisfaction. 

• Responsible for good organizational and communication skills, in order 
to ensure smooth mnning operations within the departments 

• HBO level in logistic or equivalent combination that would provide the 
required knowledge and abilities. 

• Minimum 3 years of experience in a similar position. 

• Team player, must be inspiring and motivating. 

• Flexible in working schedule 

• Must have own transportation 

• Strong leadership skills. 

We offer you: 

• An excellent position in a market leading company 

• Good benefits in accordance with the importance of this position 

You can address your resume (CV) with copies of certificates / diploma’s 
before June 30,2020 to: 

Ecotech Amba NV , Parkietenbos 53-A 
Attn. Jeanine Lampe 
Teanine.lampe@ecotechaw 

Telephone 297-5236610 

Recherche di Cnmen Organisa a 
drenta un cas, unda detencion a cay, 

0 confisca plantacion y mas articulo 




DIABIERNA den oranan di atardi, Re- 
cherchernan di e team di Crimen Organisa 
di Cuerpo Policial, asisti pa unidad di K9 
di Polis y cu permiso di Fiscal a haci un en- 
trada hudicial na un adres den Fiyostraat. 

Durante e entrada hudicial aki detencion a cay 
y tambe autoridad a confisca baki di mata y ar- 
tefactonan relaciona cu plantacion, un pickup 
di Cuerpo Policial a bay completamente yen 
di tur locual e team aki a confisca for di e cas. 

Segun nos por a compronde cu e Recherch- 
enan di team Crimen Organisa den e ultimo 
dianan aki ta basta activo investigando adres 
of sitionnan caminda tin bendenmento di 
droga y ta garando bendendor y cumprador. 
No ta descarta e posibilidad cu pronto lo por tin 
mas entrada hudicial na caminda, relaciona cu 
benta y compra di droga. 

Parlamentario Richard Arends despues di reunion cu sindicatonan 

Falta di dialogo y comunicacion ta 
caracterisa gobernacion awendia 



ESAKI t e conclusion despues di a reuni cu sindicatonan 
SEPPA, SIMAR, SPA y SADA riba e ley pa austerisa sala- 
rio y beneficionan di empleadonan publico. 

“Fraccion di AVP ta comparti e preocupacionan cu sindi- 
catonan a trece dilanti, a haci preguntanan al respecto y 
ta sperando contesta prome cu tratamento di e ley,” asina 
miembro di Parlamento pa fraccion di AVP, sr. Richard Ar- 
ends, a declara. 

“Na ningun momento nos a pretende di kere cu trahador- 
nan publico no ta solidario, especialmente esnan prome 
yama durante pa traha 100% durante e periodo di crisis 
aki. E preocupacion cu a wordo treci dilanti ta solamente e 
incertidumbre cu cierto parti di e ley ta trece cun’e y tambe 
limitacion di control y evaluacion di parti di Parlamento. 
Fraccion di AVP siguramente pa evaluando e posibilidad- 
nan pa introduci mas transparencia dunando oido n’e pre- 
cupacionan treci dilanti.” 

“Reduccionnan di salarionan di empleadonan publico y fun- 
dacionan lo a resulta den un reduccion di 60 miyon di fiorin 
for di presupuesto, pero Gobierno mes den su gastonan di 
huur, abogado y servicionan a corta 9 miyon di un total di 
200 miyon so,” Parlamentario Arends a bisa. 

“Y esakinan ta djies e condicionnan p’e di dos tranche di 
sosten di likidez cu Aruba a ricibi caba. Aki algun dia ta un 
serie nobo di condicion lo ta riba mesa p’e di tres tranche y 
esnan siguiente. 



Gobierno a palabra di a entrega un plan di reforma y reduc- 
cion di gasto cu ainda no ta conoci na Parlamento.” 

E Parlamentario a remarca tambe cu mientras na Aruba 
ta discuti riba e efecto ‘tot nader orde’ di e medidanan di 
austeridad aki, Hulanda ta papia di recortenan structural. 
“Esaki ta un diferencia substancial, pero Gobierno mester 
ta honesto y directo cu su trahadornan y no tira culpa riba 
Covid-19 of riba Hulanda pa palabracionan cu nan mes a 
haci. Gobierno t’e unico organo n’e momento aki cu por in- 
forma su trahadornan, Parlamento y comunidad debidam- 
ente.” 

Durante Dialogo Social sindicatonan hunto cu Gobierno y 
sector priva tabata sinta lunanan tras di otro y a yega na 
protocolnan cu ta contene acuerdonan duradero y refor- 
manan cu a elimina riesgonan pa nos finansa publico awe. 
Esaki a wordo treci dilanti tambe pa sindicatonan cu a par- 
ticipa den pasado. 

“Ora cu eyfo sindicatonan ta wordo critica di a entrega mas 
beneficio e tempo ey, mester pone den contexto corecto. Sin- 
dicatonan a asumi nan responsabilidad y salbaguardia fon- 
donan social y di pensioen,” sr. Richard Arends a memora. 

“Danki na decisionan den cuadro di Dialogo Social awe 
APFA no ta core peliger mei-mei di e crisis mas grandi di 
nos historia y SVb ta rekeri solamente sosten di likides. 
Esaki t’e buffer di berdad cu Aruba tin danki n’e coopera- 
cion di sindicatonan, Gobierno y sector priva den pasado.” 

Aumenta castigo pa abuso, aparentemente no ta suficiente 

OM nunca a pidi castigo maximo y Hueznan 
no ta duna castigo mas halto mirando cu ya 
caba nan tin espacio pa haci esaki 

Di acuerdo cu Shailiny Tromp-Lee 



Parlamentario di MEP, Shailiny Tromp-Lee 
ta kere cu mester duna contenido real n’e 
ley cu ta ser trata. Aumenta e posibel castigo 
maximo cu un malhechor por ricibi so no lo 
yuda si den practica nan no keda aplica. 

P’esey e kier referi n’e siguiente frase 
para den e MvT na pagina 4 cu ta bisa lo 
siguiente encuanto castigo maximo: ‘met 
deze voorgestelde verhoging zal de wetgever 
een duidelijk signaal geven aan de partners 
in de strafrechtsketen dat er behoefte is 
aan een passende strafeis en een passende 
strafoplegging terzake van zedendelicten 
gepleegd tegen minderjarigen’. 

Aki e Parlamentario a para keto un rato y 
enfatiza cu e ta convenci cu hopi di su colega 
Parlamentarionan lo desea pa manda mas cu 
un señal. Pueblo kier pa OM y Hueznan pidi 
y duna castigonan mas severo. 

Castigonan cu ta cumpli cu nos norma 
y balornan y kico nos como sociedad ta 
condena. Tin un colega di oposicion a bisa 
cu si no bin cambio pueblo mes lo cuminsa 
actua. E realidad ta cu ya nos conoce casonan 
caminda pueblo a actua cu hasta a resulta 
den morto. 

P’esey mes e lo desea di sa di Minister na 
ki manera nos por realmente logra cu e 
partnernan den e keten ta cumpli cu deseo 
di pueblo? Alabes pakico n’e momentonan 
aki OM no ta pidi y Hueznan no ta duna 
castigonan mas halto mirando cu ya caba 
nan tin espacio pa haci esaki? 


E no ta referi den casonan cu falta prueba, 
pero casonan caminda e bewijslast t’ey y 
tog ta ripara cu e castigonan ta abou, pues 
e resultado di e casonan no ta concorda cu 
deseo di sociedad. 

PRUEBANAN TA HOPIIMPORTANTE 

Segun sra. Tromp-Lee mester para keto 
un rato na un aspecto cu hopi biaha nos ta 
scucha den e casonan aki, cu ta “Eén getuige 
is geen getuige”. 

Algo lamentabel, pero cu ta e realidad. 
P’esey mes prueba ta importante y esaki ta 
mara na actuacion di e mayornan, e victima, 
y e proceso di investigacion caminda e 
pruebanan mester keda colecta. Y den e 
cadena aki tambe tin fayo. 

Contrario na un colega di oposición, sra. 
Tromp-Lee ta haya necesario pa mira e ley 
aki den un contexto total y no solamente su 
aspecto tecnico. Sigur esaki ta necesario si 
mira con pueblo ta experiencia e topico aki 
y cierto expectativa no corecto cu ta existi 
den sociedad pa loke ta trata e ley. Un ley of 
cambio den esaki ta basa y ta origina for di 
un situacion of sucedido structural y indesea. 

CAMBIO DIMENTALIDAD 

P’esey mes e Parlamentario a subraya 
cu cualkier tipo di abuso di mucha ta 
inaceptabel! Cualkier violencia domestico, 
maltrato y violacion ta uno di mas! Pero 
e ta enfatisa un biaha mas cu solamente 
aumenta e castigo maximo y eliminacion di 
e verjaringstermijn no ta suficiente. 

Un ley no ta tur ora e solucion, mas bien den e 
caso aki mester bin cambio den cada aspecto 
cardinal den henter e sistema di proteccion. 
Pueblo mester ta consciente cu si di berdad 
nos kier stop cu abuso y maltrato esaki ta 
implica: Cambio di mentalidad di NOS 
como sociedad, fortificacion di e fundeshi 
di nos famianan, amplia y haci obligatorio 
formacion via curiculo den enseñanza di 
nos mucha y hobennan riba salud sexual y 
e aspectonan di abuso, violacion y maltrato. 

A yega ora pa cuminsa educa nos muchanan 
hopi mas habri y dirigi tocante e topiconan 
aki y haci nan ‘bespreekbaar’ for di chikito 
na cas, na scol y den comunidad. 


PARA E ABUSO DINEGLIGENCIA 

Na mes momento ta hopi importante pa nos 
sigui fortifica e fundeshi di nos instancia 
y organisacionnan cu tin cu atende cu e 
problematicanan aki. Mester empodera nos 
profesionalnan y percura p’e profesionalnan 
necesario ta in place y cada un di nos carga 
nos responsabilidad. Nos mester pone 
prioridad na PREVENCION y na opinion di 
sra. Shailiny Tromp-Lee esnan prome yama 
ta e mayornan. Nos como mayor mester 
carga nos responsabilidad. Nos problemanan 
social ta hopi profundo y dificilmente nos 
por garantisa 100% di proteccion. 

P’esey mes sra. Tromp-Lee ta convenci 
cu tur cos ta cuminsa na cas. Como mayor 
nos mester ta mas atento y alerto pa cu e 
comportacion y/of señalnan di nos yiu(nan) 
y asumi nos responsabilidad di percura pa 
nos yiu(nan) semper ta den un ambiente di 
siguridad. Como sociedad, como mayor nos 
tur tin den nos man pa para e abuso nr. 1 di 
mucha na Aruba cu ta: NEGLIGENCIA! 

E tristo realidad ta cu abuso sexual y maltrato 
di nos muchanan mayoria biaha ta keda haci 
dor di un famia directo. No dor di un straño. 
P’esey e prome yama pa haci un paro n’esaki 
ta nos mes! 

PROYECTONAN IMPORTANTE 

Na mes momento mester bisa si cu nos 
keten pa HOPI aña no a funciona optimal 
ni eficientemente. P’esey mes sra. Tromp- 
Lee a y ta sostene Social Crisisplan caminda 
ta trahando pa cambionan duradero na 
bienestar general di nos famianan, nos 
mucha y hobennan. 

Proyectonan andando manera Eamily 
Justice, Centro pa Famia, creacion di un 
Codigo di Proteccion Infantil y Hubenil, 
introduccion di un child protective system, 
Kind volgt systeem, aplicacion di sign of 
safety y otro proyectonan andando manera 
percura p’e profesionalnan necesario manera 
un vertrouwenarts, psicologo y psikiatra 
y otronan t’asina necesario, sin lubida e 
infrastructura y cu ta percura p’e materialnan 
necesario. Dios gracias cu poco poco nan ta 
birando realidad, pasobra e fondonan a keda 
aloca p’esakinan. 

Parlamentario Shai Tromp-Lee a finalisa 
bisando un dicho di sr. Nelson Mandela: 
“The true character of a society is revealed 
in how it treats its children”. 

Parlamentario drs. Shailiny Tromp-Lee (MEP): 


"fios sociedad, nos 
sistema complelo 
di proteccion y e 
nucleo di confiansa 
a faya e victima^^ 



DEN e reunion publico di diabierna ultimo tratando algun cambio 
den nos Codigo Penal pa loke t’e aumento di castigo maximo pa 
‘zedendelicten’ y cambio den e ‘verjaringstermijn’ stipula p’e 
delitonan aki, Parlamentario Shailiny Tromp-Lee di MEP a cuminsa 
na bisa cu el a lesa y prepara su mes cu sentimento mixto p’e reunion 
aki. Dicon? 

Pasobra Parlamento lo bay aumenta e castigo maximo cu por keda 
duna ora un mucha of un menor keda abusa sexualmente, ora un 
persona homber of muher, bieu of jong keda abusa, viola, maltrata 
te cu keda mata. 


Delitonan manera violacion, sex indesea cu un mucha bou di 12 
aña, casonan di maltrato premedita cu morto como consecuencia y 
maltrato severo premedita tur lo subi na un castigo maximo di 15 
aña. 

Ta trata aumento di 3 pa 6 aña di e castigo maximo actualmente 
valido. Dor di e cambionan aki a trece cambio den e castigo maximo 
di doodslag y maltrato severo premedita cu morto como consecuencia 
di 15 pa 24 aña. E cambionan aki ta pone cu Aruba ta yega n’e nivel 
di castigo maximo cu ta keda duna p’e delitonan aki na nos islanan 
ruman den Reino. 


E palabra castigo caba ta indica cu e delito ya a tuma lugar! Cu un 
mucha of un menor su briyo for di su wowo y su inocencia a keda 
kita, cu un mucha of hende grandi a keda viola of maltrata caba y/of 
un persona a perde su bida. 

Nan bida y di nan famia a keda influencia y marca pa semper y e 
cruel realidad ta cu dor di hisa e straf maximo, esaki no ta cambia e 
impacto grandi cu e sucedido aki tin riba e victima su bida of di su 
famia. 

Pasobra nos mester ta consciente kico e situacion aki ta bisa nos. E 
ta bisa nos cu nos sociedad, nos sistema completo di proteccion y e 
nucleo di confiansa a faya e victima. 

CUMPLIENDO CU GRITO DI SOCIEDAD 

Den e reunion aki sra. Tromp-Lee no kier a zona pesimista, pero e 
no ta kere den e espectativa presenta den e Memorie van Toelichting 
cu dor di aumenta e castigo maximo esaki lo tin un impacto riba e 
cantidad di casonan aki riba nos isla y cu e lo spanta e abusadoman, 
Pasobra - contrario na e pensamento cu e ta ripara ta reina den nos 
sociedad - aki ta trata un cambio di un ley existente. Hecho ta cu 
Parlamento NO ta introduci leynan maximo, esakinan ta forma parti 
di e Codigo Penal caba pa hopi tempo, pero ta aumenta esakinan 
cumpliendo cu e grito di sociedad pa castiga e malhechornan aki 
severamente. 

Cu tratamento di e concepto di ley aki ta culmina un trayectorio 
largo cu a tuma lugar den Parlamento, caminda for di 2010 diferente 
comision y diferente Parlamentario a traha riba e concepto di ley aki. 
Un concepto di ley caminda cu pa 27 artikel den e castigo maximo 
cu por keda duna lo keda aumenta. 


PETICION PA CASTIGONAN MAS SEVERO 

Si sigui e discusionnan den medionan social por tuma nota di 
peticionnan pa stipula castigonan mas severo. P’esey mes sra. 
Tromp-Lee kier pidi Minister pa duna un splicacion pa pueblo por 
compronde con a stipula e aumento di e castigonan maximo cu ta ser 
trata den e reunion. 

E Parlamentario a tuma nota cu e.o. ta tene cuenta cu castigonan 
maximo na nos islanan ruman den Reino y tambe ta tene cuenta 
cu e ‘concordantiebeginseT cu ta para den articulo 39 di Statuut y 
sentimentonan y deseo di nos sociedad. 

Mirando cu pueblo tin cierto espectativa sra. Tromp-Lee a pidi 
Minister di Husticia pa elabora y duna splicacion pa pueblo por 
comprende con a stipula e cambionan. 

Alabes el a desea pa Minister di Husticia trata e parti di introduccion 
di castigonan mmimo y e motibonan pakico esakinan te ainda no a 
bira un realidad y indica si esakinan den principio lo bira posibel 
mirando e opinion negativo di parti di e poder hudicial y di RvA. 

VICTIMA NO TA PERDE SU DERECHO 

Otro cambio cu lo tuma lugar t’e ‘verjaringstermijn’ di diferente 
delito, esta cu esaki ta bay keda kita pa diferente delito. Esaki lo haci 
posibel pa un victima semper por entrega keho, aunke hopi tempo a 
pasa. 

Asina e abusado por keda investiga y husga. Cu otro palabra e 
victima no ta perde su derecho pa busca husticia. Esaki sigur ta un 
cambio cu tabata necesario. 

Sra. Tromp-Lee a gradici Gobierno cu a base di conseho di Raad van 
Advies a dicidi di elimina e ‘verjaringstermijn’ pa mas articulo cu 
inicialmente a keda proponi. 

Survey pa yuda yega na mas data pa 
sali mas fuerte y mihor for di Covid 



BASA riba e modelo di economia 
actual, nos planeta no por regenera 
y provee mas materia prima pa cu- 
bri e demanda humano. E manera 
actual di haci negoshi cu ta encera 
extrae, traha y benta afor, ta ser 
considera como un economia den un 
solo liña (linear economy). 

Pa garantisa cu den futuro tin su- 
ficiente materia prima pa nos cum- 
inda, vivienda y otro necesidadnan, 
ta esencial pa economianan bira cir- 
cular. 

E principio di economia circular 
(CE) ta encera un mundo di negoshi 
unda ta mas responsabel cu uzo di 
materia prima, e.o. ta re-uza y re- 
cicla caminda tabata benta afo, ta 
minimalisa polucion y ta elimina 
desperdicio. 

E principionan ta deriva di e fun- 
dacion internacional The Ellen Mc 
Arthur Foundation. Na Aruba tin e 
plataforma local di Circular Econ- 
omy Aruba (CEAruba), unda por 
siña, comparti y discuti/amplia riba 
e topiconan di CE cu nos comuni- 
dad. 



Haciendo esaki nos ta crea un me- 
dio ambiente mas sostenibel y un 
ambiente economico sano pa Aruba 
uzando e principionan di CE. 


E plataforma ta un movemento cu 
ta consisti di Director di Directie 
Natuur en Milieu (DNM) y bolun- 
tarionan cu tin conexion cu univers- 
idad, companianan priva, emplead- 
onan publico y organisacionnan 
no - gubernamental. 

DNM a yuda diseña un encuesta 
pa colecta mas data pa stimula un 
economia circular, cu otro palabra, 
un economia mas flexibel y cu por 
adapta mihor na cambio (resilien- 
te). Tur participante tin como deseo 
pa yuda asisti mas negoshi practi- 
cando economia circular y pa den 
un futuro cercano, Aruba su econo- 
mia transiciona den un modelo di 
economia circular. 


Ampliando y diversificando Aruba 
su sector economico por yuda stim- 
ula nos comunidad su creatividad y 
asina ta mas resiliente p’e cambi- 
onan drastico y repentino den nos 
economia y situacionnan di medio 
ambiente cu por afecta nos futuro. 
Cu esaki e grupo, cu ta forma parti 
di e plataforma, ta haci un yama- 
da n’e miembronan di comercio, pa 
yuda yena un survey digital p’asina 
tin un baseline study pa identifica 
e cantidad di negoshinan cu ta con- 
sidera of ta implementando e prin- 
cipionan di CE den nan negoshi / 
empresa. 

E link ta: https://arg.is/lXnPeKO 

Awor cu hopi hende ta Rethink con 
pa inverti placa mas efectivamente, 
tambe por tuma tempo pa rethink 
ki tipo di negoshi ta mas sostenibel. 
E idea ta pa un yuda otro, p’asina 
tira menos cos afo cu por bira un re- 
curso pa uza di nobo. 

Algun idea por inclui: Con por reuza 
awa? Con por reuza palo? Con por 
uza menos material y haya mihor 
beneficio? Ken ta lease kico? Ken ta 
refurbish kico? Ken ta drecha kico? 
Ken ta rebende kico? Laga nos sa 
ken ta haci un di e cosnan aki, dor 
di yena e survey. 


Asina aki, implementando e prin- 
cipionan di CE, lo por brinda Aruba 
mas oportunidad pa alcansa reduc- 
cion di desperdicio importa y desa- 
roya un sector economico nobo pa 
Aruba. 


Pa mas informacion y tambe e link 
directo p’e survey, por bishita e 
website di Circular Econmy Aruba 
www.cearuba.org 

Nos ta inclui tambe e QR code pa 
yega n’e survey. E survey ta pa co- 
merciantenan. 

Parlannentano Alan Howell (POR) 

Cambio di ley di castigo maximo 
pa abuso sexual ta un tool pa 


yega unda cu 

DURANTE reunion publico den Par- 
lamento pa aumenta castigo maximo 
pa delitonan sexual, Parlamentario 
Alan Howell di POR a expresa cu e 
tema aki no ta uno bunita y cu ta toca 
hopi hende, haciendo di dje un reali- 
dad. 

“Den bida ora cosnan ta realidad bo 
tin di enfrentanan, maske con duro 
nan por ta”. 

E ta considera cu ta importante pa sa 
cu nos pais tin e trias politica y den e 
sistema aki, Parlamento tin su rol pa 
por aproba y traha cierto leynan. 
Tambe tin e parti cu ta den Huez nan 
man y como Parlamentario no por cru- 
sa e liña cu ta tocanan, mientras cu e 
Hueznan no ta suppose di crusa e liña 
cu ta toca e Parlamentarionan. 

Howell ta indica cu e ta concentra riba 
esaki, pasobra hopi biaha puehlo no ta 
compronde e division aki y hopi biaha e 
politiconan, e instancia y Ministernan 
(den e caso aki di Husticia, Asunto So- 
cial y Enseñansa) ta haya e golpinan 
di mas duro cerca puehlo, pasobra den 
nan opinion ta cu nan mester ta mas 
estricto. Parlamentario di POR ta di 
opinion cu esakinan mester bay man 
den man cu otro, Parlamento mester 
percura pa bin cu leynan cu por pro- 
teha y leynan cu ta na hienestar di 
nos ciudadanonan, pero di otro banda, 
Huez tambe tin cu haci su trabou. 

“Gobierno por haci su trabou di cam- 
bia ley, Parlamento por haci su trabou 
di bin cu ley of aproba un ley, pero na 
final di dia, tog ora di duna sentencia 


nos mester ta 

e ta keda for di man di Parlamento of 
for di man di cualkier Minister di Hus- 
ticia”. 

Gobierno y Parlamento ta haciendo 
nan trabou, ta hacienda cambio di ley 
pa enforsa esakinan p’asina por ataca 
e problema mihor y proteha esnan cu 
ta wordo ahusa y tamhe pa mantene 
nos puehlo trankilo. 

E ta comparti opinion di algun di su 
coleganan cu ta expresa cu esaki kisas 
no ta e mihor remedi ainda, pero cu tin 
cu haci algo, pasobra pueblo ta spera 
di Parlamento y Gobierno pa haci algo. 
Pesey e ta gradici Minister pa presen- 
ta e ley, pa demostra cu nan ta hacien- 
do nan trahou y pa demostra tamhe cu 
nan ta contra di abuso di mucha den 
tur sentido. 

E cambio di ley aki no ta atende sola- 
mente e aumento di castigo maximo, 
pero tambe e parti unda cu esnan cera 
na prison pa abuso sexual, independi- 
ente di e tempo cu falta pa nan sinta 
nan castigo, nan no lo bin na remarke 
pa bay cas prome cu ora debi na prob- 
lema di espacio. 

Esaki tabata sosode prome; ora KIA 
ta yen y pa haci espacio ta laga liber 
esun cu ta mas cerca pa bay cas pa 
crea espacio p’esnan cu mester drenta 
sin tene cuenta e tipo di delito cu e ta 
cera pe. 

Tambe a pone den ley cu e personanan 
cu a comete delitonan sexual no por 
bin na remarke pa bay cas tempran, 
pasobra nan a comporta nan mes bon 
den prison, cual Howell ta haya impor- 
tante y cu no tabata existi antes. 



“Mi ta bin cu e puntonan aki pasobra 
mi ta compronde e preocupacion di mi 
coleganan cu kisas esaki no t’e mihor 
remedi, pero esakinan ta tools cu nos 
por sigui uza pa nos yega unda nos tin 
cu yega”. 

Pa loke t’e ley di iniciativa pa castigo 
minimo cu Alan Howell a presenta 
hunto cu su colega e tempo ey den 
Parlamento, Marisol Lopez-Tromp, 
el a bisa cu esaki a bay Conseho Con- 
sultativo y n’e momentonan aki ta re- 
visando tur e consehonan cu e organo 
aki a duna. 

“Ohala dentro di poco nos expertonan 
cu ta trahando riba e ahustacionnan 
cu tin cu haci keda cla y dentro di poco 
e lo ta den Parlamento pa wordo tra- 
ta”, Alan Howell a expresa. 

E ta agrega cu e lucha y preocupacion 
di comunidad riba e tema aki ta un 
dolor grandi, mas ainda ora mira e ci- 
franan gigantesco di cantidad di abuso 
di mucha riba nos isla. 

“Nos tur tin cu haci algo cu esaki 
p’asina nos por evita e tipo di e caso- 
nan aki”. 

Finalisando, Alan Howell a haci un in- 
vitacion na pueblo en general pa acudi 
masalmente na e manifestacion di dia 
3 di juli contra abuso di mucha, pa- 
sobra ta comunidad den su totalidad 
mester manda e señal cu ta basta. 

Hyundai Veloster a keda completamente destrui, 
momento cu el a accidenta diasabra anochi 




DIASABRA anochi den careda di ll’or Polis a bay altura 
di ex Free Zone su cura, pa un auto cu a ranca pal’i luz y palo 
di coco. Bayendo Citgo Boulevard direccion Turbo Rotonde, 
tur e luznan di caya a cay afo dor di e accidente mas pabou. 
Na yegada Polis a topa cu un Hyundai Veloster, completa- 
mente destrui y masha hopi cos gespart rond. 

Un rato prome awa a jobe y esaki posiblemente lo por ta 
resultado cu e vehiculo a slip. 

Por mira n’e marcanan riba e pal’i luz y e mata di coco cu a 
auto a bin for di pabou, y perde control. 

E auto cu un tire di padilanti a kita completamente y a 
keda benta poco mas pabou. Polis a papia cu e chauffeur 
kende no a resulta herida. 

Dor cu e auto a keda benta riba caminda y no por a move 
mas riba su mesun forsa a cera crusada Paardenbaaistraat. 

Elmar a presenta pa fix un parti di e pal’i luz cu a keda 
gespart rond. Te cu dialuna lo caba di drecha e pal’i luz. 
Despues cu takelwagen a lanta e auto y DOW haci nan parti 
a habri e caminda bek. 

Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

Disney Dreams ta promé barco di turista cu 
ta mara na Bullenbaai como base temporal 



WILLEMSTAD - Disney Dreams ta bira e promé barco 
di turista cu ta mara y lo usa nos terminal di Bullen- 
baai como base temporal. E compania a saca e barco 
for di operacion pa un temporada indefini. E barco lo 
mara na Jeti 2 sin cu tin pasahero cu ta subi óf baha. 
Durante di e periodo cu e ta mará na Bullenbaai, e 
mester cumpli cu e protocól stipulá cu ta rigi presencia 
di un barco pa autoridadnan di Gobiérno den cuadro di 
Córsou su maneho pa mitigá presencia di Covid. 

E terminal na Bullenbaai ta ofrecé posibilidad pa 6 
barco similar mara eynan sin cu esaki ta stroba tan- 
keronan di carga of descargá n’e terminal. 

Uso di e facilidadnan aki no ta peligrá e proceso pa 
yega na un partner pa garantisá un futuro duradero 
pa nos industria petrolero. Esaki ta otro prueba di Re- 
fineria di Córsou su esfuerso pa maximalisá uso di e 
infrastructura cu e compania tin bou di su maneho. 

Disney Dreams ta un barco di turista di Disney Cruise 
Line. Lo e permanecé na Córsou cu un tripulacion 
abordo reduci di 177 persona. Su capacidad máximo di 
turista ta apróximadamente 4000 ócupante. 



Presencia di Disney Dream na Córsou ta danki na coop- 
eracion entre RdK, Curacao Ports Authority (CPA) y 
Curacao Refinery Utilities (CRU) pa activamente traha 
riba uso mas optimal di e potencial aki na Bullenbaai. 
Ta traha estrictamente cu e.o. Ministerio di Salubri- 
dad, Medio Ambiente y Naturalesa, CPO, Autoridad 
Maritimo y Selikor. 

No ta exclui e posibilidad cu den e periodo benidero lo 
por mira mas barco di turista bin usa Bullenbaai como 
nan base temporal. 

Bullenbaai ta brinda oportunidad excelente pa 6 di 
e tipo di barconan aki mara (segun e double banking 
method) n’e terminal. 

Diamars awor ta ultimo dia pa entrega e plachinan 
di number di vehiculo di motor cu no ta den uzo 


Por haya e formulario aki tambe via e web- 
site di Departamento di Impuesto www. 
impuesto.aw . Pa medio di e formulario ta 
declara cu ta entrega e plachinan y ta duna 
e motibo por ehempel: pa motibo di biahe 
largo, vehiculo ta daña etc. 

PERIODO CU E PLACHI TA KEDA 
ADEN 

E dispensacion di impuesto ta depende tam- 
be di con largo un cliente ta laga su plachi- 
nan di number aden. Solamente si e plachi- 
nan a keda aden pa un kwartaal completo 
of pa un termino mas largo, e ora no lo tin 
mester di paga e impuesto di e kwartaal 
concerni. 

Por ehempel: si e vehiculo ta daña pa un 
luna so y e doño a busca e plachinan di num- 
ber bek, e ora tog e mester paga e impuesto. 
E dispensacion no ta conta pa cada luna cu 
e plachi a keda aden, sino pa cada kwartaal 
di aña. 

NO TIN DISPENSACION CU FORSA 
RETROACTIVO 

No ta duna dispensacion di impuesto cu for- 
sa retroactivo. Esaki ta pa motibo cu mester 
paga e impuesto delanta. 



A^ra 

^ 

Salmo 91 

1 .Esun ku ta biba bou di e proteccion di e Haltisimo lo 
permanese den e sombra di eTodopoderoso. 

2.Lo mi bisa Senjor Mi refugio I mi forti, mi Dios, den 
Kende mi ta confia. 

Nos ta anuncia fayecimiento di: 



Sr. Francisco Jansen 

Mihorconoci como'Trans" 

0-10-1939-t 23-06-2020 

Na nomber di su: 

Yiunan: 

Roland Francisco Jansen 

Patrick Anthony Jansen y Anny Jansen-Rios y famia 
Jairo Jansen y Nurys Jansen-Abdala y famia 
Nietonan stima: 

Juleimys Catherine Jansen 
lllianne Manuela Jansen 
Allysha Marie Jansen 
Jediael Joseph Jansen 

Mama di su yiunan: Sra. Supriana Epifania Tromp y 

esposo Lucas Semeleer 

Mama: t Ana Maria Loefstop 

Tata: t Joseph Jansen 

Rumannan: 

t Rufina Jansen-Croes y t Jacintho Croes y yiunan 

t Julieta Quilotte-Jansen y Hector Quilotte 

Sr. Lourens y Dita Jansen y yiunan 

Sra. Betty y Gemmy de Freitas Jansen 

Sr. Marcial "Chai" Jansen y yiunan 

Sra. Viuda Sita Angela Jansen y yuinan 

Sr. Andres"Sedi"y Vilma Jansen y yiunan 

Sra. Viuda Mary Wever Jansen y yiunan 

Su bon amigonan Fernando Martina y Leo Hart y otro 
amigonan y conocirnan di Manchebo Beach Hotel. 

Su amigonan di Full Gospel y su rumannan di Iglesia 
House of Divine Glory 
Iha: sra. Sharon Tromp 

Tanta y omonan, sobrino y sobrinanan, primo y 
primanan, comer y compernan, tur su bon bisinjanan y 
conocirnan. 

Demas famia: Jansen, Boekhoudt, Kelly, De Mey, 
Solognier, Erasmus,Thiel, Kock y demas famia 

Na tur su ex coleganan y amigonan di Aruba Bank NV, 
Caribbean Hotel, Manchebo Beach Hotel, Americana 
Hotel Aruba, Colegio Arubano (Stichting Middelbaar 
Onderwijs Aruba), Directie Financien (Land Aruba) 

Ta invita pa e acto di condolencia cu lo tuma lugar dia 29 
juni 2020 di 7or pa 9or na Funeraria Aurora, sigui pa e 
acto di entiero cual lo tuma lugar dia 30 juni 2020 di 2or 
pa 4or di atardi na Funeraria Aurora sigui pa Santana 
Catolico na Paradera. 

Nos disculpa cu despues di entiero no por ricibi bishita 
di condolencia na cas 

Ta pidi disculpa si den nos tristeza nos por a lubida un of 
mas famia 


DIAMARS awor, dia 30 
di juni, ta ultimo dia cu por 
entrega e plachinan di num- 
ber di vehiculo di motor cu 
no ta den uzo p’e siguiente 
kwartaal di 2020. Si entre- 
ga e plachinan na tempo e 
contribuyente tin posibi- 
lidad cu e no tin mester di 
paga e impuesto pa un parti 
di aña 2020. 

E dispensacion di impuesto 
ta depende pa cuanto tempo 
e cliente ta laga e plachinan 
keda aden. 

E CONDICIONNAN 

T’asina cu pa un vehiculo 
di motor cu no ta den uzo y 
cu no lo bay ta den uzo pa 
un tempo, no lo tin mester 
di paga e impuesto di un of 
mas kwartaal durante aña. 
Esaki ta dispensacion di im- 
puesto y ta valido solamente 
si cumpli cu e siguiente 
condicionnan. 

1. Ta entrega e plachinan di 
number no mas laat cu dia 
30 di juni2020 y 

2. E plachinan di number ta 
keda aden pa por lo menos 
un kwartaal durante aña. 

ENTREGAMENTO DI 
PLACHI DI NUMBER 

Por entrega e plachinan di 
number sea na oficina prin- 
cipal na Camacuri of na un 
MFA. Mester acudi cerca un 
cahero pa yena y firma un 
formulario. 

E formulario yama Tn- 
leveren nummer- en contro- 
leplaat motorrijtuig’. 


DirectieLuchtvaart Aruba 

Directie Luchtvaart Aruba ta anuncia fayecimento di: 



Sr. Francisco Jansen 


tata di nos colega 

Jairo Jansen,Luchtwaardigheid Inspecteur 

Acto di entiero lo tuma lugar diamars 30 juni 2020 di 2orpa 4or 
di atardi na Funeraria Aurora sigui pa Santana Catolicona Paradera. 

Gerente, Staf y personal di Directie Luchtvaart Aruba ta extende 
palabra di condolencia na Jairo y demas famia. 

Prolongacion di custodia 
pa 20 sospechoso 

Den cuadro di susesonan di 24 di juni 


Ai^ra 

^^ 

Pesey kiko mas nos por bisa? Si Dios ta na nos favor ken 
por ta contra nos. Dios ta Dios mes. 

Cu boluntad di Dios nos ta participa fayecimento di nos 
Tata, Abuelo, Bisawelo y Ruman: 

Hosé 
Thomas 
Arends 

mihor conoci como 
"To m my" of "To m poes" 

^7 Maart 1932 -125 Juni 2020 

Na nomber di su yiunan: FrankArends 
Jessica y Kevin Peterson -Arends 
Suhail y Eriberto Gonzalez- Arends 
Manera su yiunan: MicheldeCuba 
Vivian Yarzagaray 
Nietonan: Franklin Arends 
Francis Arends 
Franson y Adrienne 
Jesvin y Geraldine 
Jesselyn 
Allan 
Eri 

Christopher 

Mark 

Bisanietanan: 

Izabell y Izelle 

Annaya 

Rumannan: 

Lucia Rasmijn-Arends 

Jane y Feliciano (Fefe) Arends-Arends 

Manera rumanan: 

Duchi y Ena Schwengle 
Rita y Bubu Paskel-Schwengle 
Frida Zarraga-Schwengle 
Vilia y Gilbert Arends-Schwengle 
Ludi y Mena Schwengle-Noguera 
Swa y Cuñan: 

Luisita Millan y famia 
Lucio Millan y famia 
Jeanette Millan y famia 
Benjamin Millan y famia 
Diana y Nico Wever y famia 
Edith Croes y famia 
Roy y Rose Kock y famia 
Astrid y Orlando Orman y famia 
Sigrid Nicolaas y famia 
Mabel Ras y famia 
Madelyn Kockyfamia 
Beba Arends-Cuenca 
Sobrino y sobrina nan: 

Evelyne, Lilith,Ochi,Margita y Pierre Rasmijn 

Guido Arends y famia 

Giovanni (Junior) Luidens y famia 

Marieta Wanopa y famia 

Su ayudante y amiga di cas sra. Xiomara Perez 

Bon bisinjanan: 

Olivio de Cuba y famia 
Judith Kocky famia 
Amistadnan di cas: 

Roosje Angela y famia 
Martha Cardona y famia 
Demas famianan: 

Arends, Schwengle, Millan, Kock, Peterson, Gonzalez, de Cuba, 
Yarzagaray, Rasmijn, Luidens, Leysner, Giel, Arendsz, Wanopa 
Ta invita pa acto di entiero cual lo tuma lugar na Aurora Funeral 
Home diaranson 1 di juli 2020 di 2'or pa 4'or di atardi. Despues 
lo sali pa Santana Catolico na Savaneta. 

Condolencia lo tuma lugar na Aurora Funeral Home diamars 30 
di juni 2020 di 7'or pa 9'or di anochi. 

Disculpa nos si den nos tristeza nos por a lubida algun famia of 
conocir. 

Despues di entiero nos no por ricibi bishita di condolencia na cas. 


WILLEMSTAD - Enconeccion 
cu e disturbionan di diárazon 
24 di juni 2020, Polis a haci 
diferente detencion. 

E detencionnan aki tabatin di 
haber cu e.o. sendemento di 
candela, ladronisia, destruc- 
cion y instigacion. 

E personanan cu Polis a de- 
tené, conforme e disposi- 
cionnan legal den Código di 
Enhuiciamento Penal, mester a 
aparecé diabierne ultimo dilanti 
di Fiscal di Ministerio Publico y 
Huez-Comisario enconeccion cu 
prolongashon di custodia y ‘rech- 
tmatigheidstoets’. 

Den un ‘rechtmatigheidstoets’, 
Huez-Comisario ta evaluá si 
e procedura a cana di forma 


corecto y si e personanan sos- 
pechoso mester keda den custo- 
dia, pasobra tin motibo pa haci 
mas investigacion. Un total 
31 persona a presentá dilanti 
Huez-Comisario. 

Ministerio Publiko a pérmiti 
algun sospechoso bay cas dia- 
bierna (8), mientras Huez- 
Comisario tambe a laga algun 
otro sospechoso (3) liber. Final- 
mente pues, di e 31 personanan 
cu diabierne a presentá dilanti 
Huez-Comisario, 20 a keda den 
custodia, mientras n’e momen- 
to aki, investigacion encuanto 
nan caso ta tumando lugar. 

Un prolongacion di custodia ta 
nificá cu un sospechoso en prin- 
cipio ta keda máximo, 8 
dia mas detené. 


Fiesta y Nobena na honor di La Birgen del Carmen 

Pastoor Raffy Cananea y e Comunidad di Carmelita di 
Parokia Santa Theresita di Niño Hesus di San Nicolas 
ta invita tur deboto, parokiano y henter Pueblo di 
Aruba pa un Santo Sacrificio di Misa diahuebs 16 di 
juli pa 6 or di atardi pa celebra e Fiesta di La Birgen 
del Carmen. 

E nobena na honor di La Birgen del Carmen ta 
cuminsa diamars 7 di juli na Misa Sta. Theresita di 
Niño Hesus pa 5 pm, sigi pa un Santo Sacrificio di 
Misa. E dianan 8, 9 y 10 di juli e nobena ta tuma lugar 
tambe na Misa Sta. Theresita pa 5 pm. 

Diasabra 11 di juli e nobena ta sigi na Kapel Emanuel 
pa 6 pm y diadomingo 12 di juli na Misa Sta. Theresita 
pa 6 am (mainta). E ultimo dia di nobena ta diarazon 
15 di juli pa 6 pm na Misa Sta. Theresita di Niño Hesus. 
Despues di cada dia di nobena ta sigi un Santo 
Sacrificio di Misa. 

Ban nos tur hunto uni den oracion na honor di La 
Birgen del Carmen especialmente den e temponan 
dificil aki. 

Dianan di nobena: 

Diamars 7 di juli - 5 pm - Misa Sta. Theresita / Diarazon 8 di juli - 5 pm - Misa Sta. Theresita 
Diahuebs 9 di juli - 5 pm - Misa Sta. Theresita / Diabierne 10 di juli - 5 pm - Misa Sta. Theresita 
Diasabra 11 di juli - 6 pm - Kapel Emanuel / Diadomingo 12 di juli - 6 am - Misa Sta. Theresita 
Dialuna 13 di juli - 5 pm - Misa Sta. Theresita / Diamars 14 di juli - 5 pm - Misa Sta. Theresita 
Diarazon 15 di juli - 5 pm - Misa Sta. Theresita 

Diahuebs 16 di juli Fiesta di La Birgen del Carmen pa 6 pm na Misa Sta. Theresita di Niño Hesus 

Diasabra den oranan di mainta rond di 1 1 'or 

Polis a bay parti patras di un negoshi, 
e parti aki ta cay den Nieuwstraat 




MOTIBO cu Polis a wordo yama ta- 
bata dor di un propetario di un negoshi 
den Playa. Segun nos por a compronde 
n’e sitio e cabayero lo tabata controlan- 
do su negoshi y a ripara algo straño na 
un porta. Claramente por a mira cu a 
purha forsa e porta pa drenta. 

Esaki tabata su motibo pa a yama Po- 
lis. 

Na yegada Polisnan tambe a constata 
y confirma loke e cabayero ta bisando, 


Ai^ra 

^ 

Dios ta nos refugio, E ta nos fortalesa, 

El a resulta un yudado den mester. 

(Salmo 46,1) 

Gradicido pa tur locual el a nifica pa nos, nos ta anuncia 
fayecimento di mi esposo, mi tata, mi suegro y nos welo: 



Ednnond (Eddy) Jelten 

8 di februari 1938 -123 di juni 2020 
Na nomber di: 

Su esposa: Rosalia (Jojo) Jelten-Koolman 
Yiu: Ferdinand y esposa Ivonne Jelten-Vollebregt 
Nietonan: Julian y Justus Jelten 

Ruman: Rudy Jelten y famia na Hulanda 

Suegra: Vda.Regina Vollebregt-Elmers y famia na 
Hulanda 

Cuñanan: 

Vda. Chela Fortuin-Koolman y famia na Hulanda 
Vda. Magdalena Koolman-Kelly y famia 
Sira y Roy Chong-Koolman y famia 

Demas famia, sobrino y sobrinanan, amigonan y 
conocirnan 

Oportunidad pa duna condolencia na famia y tuma 
despedida lo ta dialuna 29 di juni 2020 for di 9 or pa 11 
or di mainta 

na Aurora Funeral Home sigui pa cremacion den circulo 
familiar. 

Enbes di flor of krans, lo aprecia un donacion pa 
Koningin Wilhelmina Kankerfonds. 

Bo(so) presencia lo ta un gran consuelo pa nos 


esta cu antisocial/nan lo a purba dren- 
ta su lugar den oranan di madruga. 
Polisnan a tuma tur dato y splica e ca- 
bayero loke e mester haci. 


Ai^ra 

^^ 

^uttenalt ^otHe & ^nemettc^ 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu hopi tristesa nos ta anuncia 
fayecimento di nos ser stima: 



Geertina H. in't Veld-Velsink 

*09-03-1933-t25-06-2020 
Na nomber di su: 

Casa: Aart in't Veld 

Ronald 

Thomas 

Sarah 

Jason 

Richard & Monique 
Timothy &Cindy 
Maurice 
Alexia 

Sabrina & Robert 

Ta invita pa acto di despedida cual lo tuma lugar na 
Royal Funeral Home dialuna 29 di juni 2020 di 7'or pa 
9'or di anochi. Cremacion lo tuma lugar despues. 


Tapijt di yerba 
riba Watty Vos 
Boulevard ta 
wordo horta 



DIASABRA anochi pa mas o menos 
11:30 team di Unidad Motorisa di 
Polis a bay riba Watty Vos Boulevard, 
pasobra nan a haya informacion cu 
un homber lo tabata lanta e tapijt di 
yerba artificial y bay cune. 

Mesora e Unidad Motorisa di Polis 
a yega e sitio. Dilanti e edificio di 
ex Texas a bin mira iregularidad ne 
tapijt di yerba. 

Loke Polis a constata tabata cu ta 
mustra cu anti-socialnan a corta un 
vierkant grandi di e yerba tapijt bay 
cu ne. Ambos banda ta mustra di a 
wordo corta y horta. 

Siman pasa tambe nan a horta full 
un pida yerba tapijt bay cu ne. Si 
intencion ta pa pega den nan cas, 
Polis lo mira esaki y lo pidi cuenta, 
unda nan a haya e tapijt aki. 

Polis a tira bista riba full Watty Vos 
Boulevard, pero no a ripara cu nan a 
horta mas. Tambe a controla patras di 
Royal Funeral Home, pero no a haya 
nada. 

Mainta 


E unico corant GRATIS 


Abona awo 

Manda un e-mail na: 
Noticiaiiawemainta.com 
y sKirbi e palabranan: “Amf Kier Abona” 



LIKe nos riba facebooK 

i 

Keda “up to date” ij liKe nos riba facebc^t^ 
www. f ace b o o K. co m/a we m a i nJta"^ 




Subl riba nos webslte 


www.awemainta.com 


AWEMalnta completamente 

DIGITAL 

















